Izibene Oñederra Aramendi

Izibene Oñederra Aramendi (Azkoitia, Gipuzkoa, 1979) unibertsitateko irakaslea, artista, animaziozko filmen sortzailea eta ekoizlea da.

 Bizitza 
Arteak eta Giza Zientziak ikasketak egin zituen Bizkaiko Arte Ederren Fakultatean. AKMEKA Artea, Kultura eta Media Ikerketa taldean jardun du. Doktoretza osatu zuen 2016an Euskal Herriko Unibertsitatea tesi honexekin: Emakumezko eta gizonezko heroiak eta euren ekintza heroikoak zenbait arte irudikapen garaikideetan mota eta egoeren ezaugarriak. Tesiaren zuzendariak Adolfo Ramirez Escudero Prado eta Jesus Meléndez Arranz izan ziren.

 Lan ibilbidea 
Irakasle laguntzailea da  Artelekun. Berria euskarazko egunkariaren kolaboratzaile jardun du, Larrotxene kultur etxeko animazio tailerretan ere bai. Zuzendari gisa parte hartu zuen Euskal Herriko Unibertsitateak koordinatu zituen animazioko bi film laburretan, Beti Bezperako Koplak (2016) eta Areka (2017), nazioarteko jaialdietan ibilbide luzea izan zuten film laburrak. Lursaguak (2019) animazioa, Donostiako Zinemaldian estreinatu zen Zabaltegi sailean.

Eskuz egindako animazio filma propioen sortzailea eta ekoizlea da. Besteak beste, Hezurbeltzak, una fosa común (2007) eta Hotzanak. For your own safety (2013) dira bere lehen lan nabarmenak. Isabel Herguerarekin batera Kutxa Beltza (2016) zuzendu zuen Kalebegiak filmaren barnean, Moriarti eta DSS2016-k ekoiztua. Beti Bezperakok Koplak (2016), Berbaoc (2008) eta Amar (2010) filmetan parte hartu zuen. Bere animazio filmek nazioarteko jaialdi garrantzitsuenetan lehiatu dira eta hainbat sari jaso ditu.  Animafest (Kroazia), Annecy (Frantzia), DOK (Leipzig)… MAPA taldean ikus-entzunezko en programatzailea izan da. Artelekun sortutako ikus-entzunezko muturreko esperientzien MAPA kolektiboko kidea da. Marrazketa, margo eta animatuan oinarritutako hainbat erakusketa egin ditu Bilbon, Donostian eta munduko beste hainbat hiritan.

Elementu abstraktuak eta figuratiboak dituzten bere lanen ezaugarriak direla eta, animazio-teknikekin egindako zinema esperimentalaren adierazpen-tradizioaren barruan kokatzen dira lan horiek.

Annecyko Zinemaldiko Sail Ofizialetik igaro zen, hau da, Nazioarteko Animazio mundu mailako animazio jaialdirik garrantzitsuenetik. Filma erakutsi eta kalitate handiko film laburrekin lehiatu zen. Gero KIMUAK 2024 katalogoan parte hartzeko hautatua izan ondoren, Donostiako Zinemaldiko Zabaltegi Sailerako hautatua izan zen  Etorriko da (eta zure begiak izango ditu) animaziozko film laburra, Sultana Films etxeak ekoiztua.  BASQUE IKUS-ENTZUNEZKOA. 2Dko marrazki digitaleko teknikarekin egindako animaziozko film laburra da, Krisi klimatiko batek eragindako kolapso batean komunitate bateko pertsonek izandako erreakzioa. Lehen marrazkiak COVID19  pandemiaren konfinamendu garaian egin ziren.

 Aintzatespenak 

 2025eko martxoan Izibene Oñederrak 'Etorriko da (eta zure begiak izango ditu)' aintzatespen berezia jaso zuen Malagako 28. Zinemaldian. 

 Erakusketak (hautaketa) 
Besteak beste, lan hauexek egin ditu:

 Bakarka 

 Murala, Idazlearen Atelierra (Store Board), Durangoko Euskal Herriko Liburu azoka.

 Lankidetzan 

 BERBAOC, animaziozko film laburra, Arteko galeria, Donostia.
 Marrazketaren Nazioarteko 17. Erakusketa, Zagreb, Kroazia.
 Belcro,grafiko garaikidea, Arteleku, Donostia.
 BERBAOC, Animazio instalazioa, Arteleku, Donostia.
 Outsider, Erriberako merkatua, Epelde & Mardaras Arte Galeria, Bilbo.
 Marrazki erakusketa, Epelde & Mardaras Arte Galeria, Bilbo.
 Sisif@s exposición, Sala EHU/UPV, Leioa, Vizcaya.

 Bideo-/zinema Jaialdien eta emanaldien programak 
2008an, BERBAOC, Vuk Jevremovic, Xabier Erkizia

 Erreferentziak 

 Kanpo estekak 

Kategoria:Azkoitiarrak
Kategoria:Gipuzkoako irakasleak
Kategoria:Emakume irakasleak
Kategoria:Gipuzkoako artistak
Kategoria:Emakume artistak
Kategoria:Gipuzkoako zinema zuzendariak
Kategoria:Emakume zinema zuzendariak